CELEX: 62017TN0714
Language: sk
Date: 2017-10-10 00:00:00
Title: Vec T-714/17: Žaloba podaná 10. októbra 2017 – Aeris Invest/Jednotná rada pre riešenie krízových situácií

18.12.2017   
            
            
               SK
            
            
               Úradný vestník Európskej únie
            
            
               C 437/42
            
         Žaloba podaná 10. októbra 2017 – Aeris Invest/Jednotná rada pre riešenie krízových situácií
   (Vec T-714/17)
   (2017/C 437/49)
   Jazyk konania: španielčina
   
      Účastníci konania
   
   
      Žalobkyňa: Aeris Invest Sàrl (Luxemburg, Luxembursko) (v zastúpení: M. Roca Junyent, J. Calvo Costa, R. Vallina Hoset a A. Sellés Marco, advokáti)
   
      Žalovaná: Jednotná rada pre riešenie krízových situácií
   
      Návrh
   
   Žalobkyňa navrhuje, aby Všeobecný súd:
   
               —
            
            
               konštatoval mimozmluvnú zodpovednosť Jednotnej rady pre riešenie krízových situácií a zaviazal ju na náhradu škody spôsobenej žalobkyni v dôsledku konaní a opomenutí, ktoré zbavili žalobkyňu obligácií a cenných papierov BANCO POPULAR ESPAÑOL, S.A.,
            
         
               —
            
            
               uložil Jednotnej rade pre riešenie krízových situácií povinnosť zaplatiť z titulu náhrady spôsobenej ujmy túto čiastku („vymáhaná suma“):
               
                           —
                        
                        
                           predovšetkým náhradu investícií vo výške 113 022 558,44 eura uskutočnených do akcií Banco Popular,
                        
                     
                           —
                        
                        
                           subsidiárne vo vzťahu k predchádzajúcemu odseku sumu 93,74 milióna eur, alebo prípadne,
                        
                     
                           —
                        
                        
                           subsidiárne vo vzťahu k predchádzajúcim dvom odsekom sumu 54,29 milióna eur.
                        
                     
         
               —
            
            
               rozhodol o zvýšení vymáhanej sumy o kompenzačné úroky splatné od 7. júna 2017 do vyhlásenia rozsudku, ktorým sa rozhodne v tomto konaní,
            
         
               —
            
            
               rozhodol o zvýšení vymáhanej sumy o príslušné úroky z omeškania splatné od vyhlásenia tohto rozsudku do úplného zaplatenia vymáhanej sumy, s úrokovou sadzbou stanovenou Európskou centrálnou bankou pre hlavné operácie refinancovania, zvýšenou o dva percentuálne body,
            
         
               —
            
            
               zaviazal Jednotnú radu pre riešenie krízových situácií na náhradu trov konania.
            
         
      Dôvody a hlavné tvrdenia
   
   Dôvody a hlavné tvrdenia v tejto veci sú podobné dôvodom a hlavným tvrdeniam uvedeným vo veci T-659/17, Vallina Fonseca/Jednotná rada pre riešenie krízových situácií.